Manana: 'Boete sal net 'n tik op die vingers wees' | Maroela Media
Die staat het Woensdag in die saak teen Mduduzi Manana, die voormalige adjunkminister van onderwys wat skuldig bevind is op aanklagte dat hy drie vroue by 'n Johannesburgse nagklub aangerand het, aangevoer dat slegs 'n boete net 'n tik op die vingers vir sy optrede sal wees.
Anne-Marie Smith, die staatsaanklaer, het in die Randburg-landdroshof gesê Manana het 'n "vet beursie" en dat 'n boete nie 'n gepaste straf vir hom sal wees nie, veral omdat hy in 2004 en 2005 skuldig bevind is aan twee aanklagte van diefstal.
Smith het skade-eise van die drie vroue ingedien wat altesaam sowat R27 000 beloop. Vroeëre skade het glo R37 000 beloop, terwyl Mandisa Duma, Noluthando Mahlaba en Thina Mopipa vir die maatskaplike werker gesê hulle dring aan op R100 000 skadevergoeding.
Deel van die bedrag waarvoor daar nou geëis word, is skade aan die drie vroue se naels en haarverlengings asook vir mediese onkostes.
Volgens Smith moet daar 'n sterk boodskap uitgestuur word dat die mishandeling van vroue en kinders nie geduld sal word nie.
Michael Motswaneng Bill, vir Manana, het gesê om "stabane" genoem te word, 'n afbrekende term wat gewoonlik vir homoseksuele mans gebruik word, is ook neerhalend teenoor heteroseksuele mans. Hy het aangevoer die term veroorsaak dat gay mans onderdruk word en nie vry is om lief te hê wie hulle wil nie.
Hy het ook gesê die beserings van die vroue was erg, maar nie so erg soos dit kon wees nie.
Bill het gesê Manana is bereid om die vroue te vergoed, 500 uur gemeenskapsdiens onder toesig van 'n maatskaplike werker te doen en 12 maande tronkstraf opgelê te word wat volledig opgeskort word vir vyf jaar op die voorwaarde dat hy nie 'n soortgelyke oortreding begaan nie.
Die hof het uitspraak tot Maandag voorbehou.
'Motordiewe' vas ná jaagtog, skietgeveg
Stem Willie ek wonder wat was sy vonnis vir die diefstal gewees, Tronk toe en gemeenskap in die tronk is wat hy moet kry, want daai buffel sal weer een of ander nonsens aanjaag.
Ag die foto saam die rubliek se alles. Daar is geen skaamte…
Né, nou skryf die aangeklaagde aan die hof voor wat sy vonnis moet behels.
Sy posisie in die samelewing moet verseker verswarend wees. Hy het (omdat hy kan) reeds al die regte geluide van berou gemaak. Dit gaan interressant wees wat die vonnis gaan behels.